|  |  |  |  |  |
| --- | --- | --- | --- | --- |
| Številka: | 43001-353/2021-34 |  | oznaka naročila: | A-158/21 S |
| Datum: | 14.10.2021 |  | MFERAC: | 2431-21-001325/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Koncesija za izvajanje gospodarske javne službe rednega vzdrževanja In varstva državnih cest, ki so v upravljanju Direkcije RS za infrastrukturo - območje 5** |
|  |

**JN006076/2021- 14.10.2021   11:45**

**Vprašanje:**

Pozdravljeni, v poglavju 5, točka 7 naročnik ni definiral, koliko tabličnih računalnikov želi in je njegova zahteva zato nesorazmerna, diskriminatorna, arbitrarna ter ne omogoča preveritve izpolnjevanja pogojev. Tudi sicer morajo biti vsi pogoji, ki jih naročnik zahteva v postopku javnega naročila, pripravljeni na način, da so objektivni, sorazmerni, objektivno opravičljivi ter jasni in nedvomumni. Celotna razpisna dokumentacija predmetnega javnega naročila pa je pripravljena obratno, torej na način, da so pogoji nedoločni, nejasni, dvoumni, objektivno nepreverljivi in pripravljeni docela v nasprotju s prakso DKOM in pravili javnega naročanja. Praktično se tak nedopusten ter nezakonit način oblikovanja pogojev najde v prav vsaki zahtevi naročnika predmetne razpisne dokumentacije. Glede na navedeno zahtevamo, da naročnik v izogib uveljavljanju pravnih sredstev, pripravi razpisno dokumentacijo na način, da razveljavi celotno predmetno razpisno dokumentacijo.

**Odgovor:**

Iz Poglavja 5 / podpoglavje G / točka 7 b) je razvidno, da mora ponudnik zagotoviti tablični računalnik za potrebe izvajanja pregledniške in intervencijske službe. Naročnik bo v fazi preverjanja ponudbe zahteval, da ponudnik na kakršen3koli način (izpis iz računovodskih evidenc osnovnih sredstev z razvidnimi inventarnimi številkami, računi za tablične računalnike idr.) izkaže razpolaganje najmanj s tolikšnim številom tabličnih računalnikov, kot je najmanjše število cestnih preglednikov, določeno v točki 1.1. Priloge 2 koncesijskega akta.

Iz Poglavja 5 / podpoglavje G / točka 8 izhaja dodatna zahteva po tabličnem računalniku (ali pametnem telefonu) z evidentiranje prometne signalizacije v aplikacijo WEPS. Naročnik bo v fazi preverjanja ponudbe zahteval, da ponudnik na kakršenkoli način (izpis iz računovodskih evidenc osnovnih sredstev z razvidnimi inventarnimi številkami, računi za tablične računalnike ali pametne telefone idr.) izkaže razpolaganje najmanj z enim tabličnim računalnikom ali pametnim telefonom na vsako cestno vzdrževalno enoto. Oprema za izkazovanje zahteve pod 7 b se ne upošteva hkrati tudi za izpolnjevanje te zahteve.

Ponudnik v ponudbeni fazi izpolnjevanje pogoja glede zgoraj navedene računalniške/telefonske opreme izkaže tako, da podpiše Izjavo o sprejemanju posebnih pogojev za izvajanje koncesije.